ပလိၵ်ႈၶဝ်ၵေႃႈ ၶဝ်ႈမႃး တီႉၺွပ်း ပရၢႆႇယၢၼ်ႇသေ လၢတ်ႈဝႃႈ “ယႃႇပေတူင်ႉ။ မႃးၸွမ်းႁဝ်းလီလီလႄႈ” ၼႆသေ ပလိၵ်ႈသွင်ၵေႃႉၼၼ်ႉ ၶတ်းသေႃးမိုဝ်း ပရၢႆႇယၢၼ်ႇသေ ၽႃၶၢင်ႈမၼ်းၵႂႃႇ တီႈလူတ်ႉပလိၵ်ႈ။ ပိုတ်ႇသဵင်လူတ်ႉ ပလိၵ်ႈၼၼ်ႉ မေႃး ဝီး…ဝေႃႈ… ဝီး… ဝေႃႈ… ၼႆသေ ဢဝ်ပရၢႆႇယၢၼ်ႇၵႂႃႇတီႈ ႁူင်းၶွၵ်ႈၶင်တေႉတေႉ။ မိူဝ်ႈၵႂႃႇထိုင် ၼၼ်ႉၵေႃႈ ႁႂ်ႈပရၢႆႇယၢၼ်ႇ လၢႆႈသိူဝ်ႈၶူဝ်းၸိူင်ႉၼင်ႇ ၵူၼ်းၺႃးတူတ်ႈတၢမ်ႇၶွၵ်ႈ ၼၼ်ႉတေႉတေႉသေ ထွတ်ႇထႆႇႁၢင်ႊဝႆႉယဝ်ႉ ႁႂ်ႈၶဝ်ႈၵႂႃႇ ၼႂ်းႁူင်းၶွၵ်ႈၶင်။